cyanic-selkie/wikianc huggingface dataset:
Խաբեբայություն իրականացված մաֆիայի կողմից
Հեռավորությամբ սահանափակված արձանագրության օրինակ
Հետագայում երկու կողմերն էլ հաշվարկում են և  հաջորդականություններ, օգտագործելով կեղծ պատահականության ֆունկցիան (սովորաբար դա MAC ֆունկցիան է), այսինքն`, որտեղ K-ն գաղտնի բանալին է, որը հայտնի է երկու կողմերին էլ։ Դրան հաջորդում է երկու կողմերի միջև n ակնթարթային փոխանակումները բիթերով։
Յուրաքանչյուր փոխանակման մեջ V-ն ուղարկում է C_i բիթեր («հարցում»), որն ապացուցվում է P-ի կողմից։ Եթե այս բիթը հավասար է 0-ի, ապա P-ն կուղարկի պատասխան հաղորդագրություն i համարի ներքո հաջորդականությունից, իսկ եթե  C_i-ն հավասար է 1, ապա պատասխան հաղորդագրությունը կլինի  հաջորդականության ներքո գտնվող i համարը։ Իր հերթին V-ն յուրաքանչյուր բիթային փոխանակումից հետո ստուգում է ստացված հաղորդագրությունների ճշմարտացիությունը, ինչպես նաև  հաշվարկում հաղորդագրության ստացման պահից մինչև պատասխան բիթի ստացումն ընկած ժամանակը։ Եթե բոլոր ստացված հաղորդագրությունները և ժամանակահատվածները ճիշտ են, ապա փոխանակումը համարվում է հաջող։
Հարձակման համար հանցագործը պետք է մտնի մեխանիզմ և մինչև V-ի կողմից C_i հաղորդագրության ուղարկելը, կռահի համապատասխան {C_i}' բիթը, ապա անմիջապես փոխանցի այն P կողմին։ Երբ հանցագործը ստանում է հաղորդագրություն P-ից` համեմատում է C_i և {C_i}' և եթե բիթերը համապատասխանում են (ընդ որում հավանակությունը 1/2 է), ապա հանցագործը կուղարկի ճիշտ  հաղորդագրությունը ստուգող V կողմին։ Մնացած դեպքերում, երբ բիթերը չեն համապատասխանում, հանցագործը փորձում է կռահել  նշանակությունը և այն փոխանցում է Vին։ Այսպիսով հավանականությունը, որ հանցագործը կստանա  ճշմարիտ նշանակությունը հավասար է 3/4-ի։ Հետևաբար այսպիսի հարձակման հավանականությունը  է։ Հանկի և Կունի աշխատանքի հրապարակումից հետո առաջարկվել են մի քանի լուծումներ ուղղված արձանագրության արդյունավետության բարձրացմանը։ Օրինակ Տուն (Yu-Ju Tu) և Պիրամուտուն (Selwyn Piramuthu) առաջարկեցին իրենց հեռավորությամբ սահանափակված արձանագրությունները և չնայած որ սրանք օգտագործում են Հանկի և Կունի արձանագրությունների որոշ սկզբունքներ, բայց և այնպես բաց հարձակումների հաջողության հավանականությունը իջեցնում են  9/16-ով (բիթերի մեկ փոխանակման համար։
Չհրապարակված ապացույցների չարաշահման այլ մեթոդներ
Խաբեությունը կարող է ծավալվել նաև մաֆիայի կողմից կատարված «Ահաբեկիչների միջոցով իրականացված խաբեություն» տիպի հարձակումներով։ Այս դեպքում A (adversary) հանցագործը և ապացուցող կողմը միասին համաձայնության մեջ են գտնվում, այսպիսով P ապացուցող մասնակիցը այս փոխգործունեության մեջ անազնիվ կողմ է (dishonest prover)։
Այս սարքավորումը պետք է տեղակայված լինի V-ի (ստուգող կողմի) մոտակայքում։
Ապացուցող կողմը չունի ամբողջական հսկողություն հանցագործի վրա, այսպիսով P-ն չի կարող վստահել իր գաղտնաբառը A սարքին։ Հակառակ դեպքում հավանական է մեկ այլ խաբեբայի կողմից հարձակումը սարքի վրա, դրա հետևանքով P-ին պատկանող գաղտնի բանալու ձեռք բերումը և հետագայում որպես P ներկայանալը։
Ահաբեկիչների կողմից կատարված խաբեության հիմնական կանխարգելման միջոցը հեռավորությամբ սահմանափակված արձանագրությունների կիրառումն է, բայց և այնպես այսպիսի հարձակումներից խուսափելու համար ոչ բոլոր արձանագրություններն են օգտակար։ Օրինակ` վերը նշված Հանկեի և Կունի արձանագրությունը խոցելի է ահաբեկիչների կողմից կատարված խաբեության համար։ Հեռու գտնվելով V ստուգող կողմից` արձանագրության ապացուցող կողմը կարող է հեշտորեն իր հանցակցին փոխանցել արդեն հաշվարկված -ն և -ը։ Այսպես հանցակիցը կարող է ճշգրիտ կերպով պատասխանել ստուգող կողմի հարցումներին, տեղավորվելով սահմանված ժամկետներում։ Պետք է ընդգծել նաև, որ անգամ ունենալով և  հաջորդականությունները հանցագործը չի կարող ապագայում ներկայանալ իբրև P, քանզի նա չգիտի գաղտնի բանալին, իսկ N_p և N_v հաջորդականությունները մեկանգամյա օգտագործման համար էին։
Ամենատարածված հեռավորությամբ սահմանափակված արձանագրությունների թվին է պատկանում նաև Ռեյդի արձանագրությունը (Reid et al.’s protocol)։
Չհրապարակված ապացույցների չարաշահման ևս մի քանի մեթոդներ կան, այդ թվում` մի քանի անձանց միջոցով կատարվող խաբեությունները կամ գրոսմեյստերի խնդիրները։
Գրականություն
Կատեգորիա:Խաբեություններ Կատեգորիա:Խաբեություններ ըստ տարեթվի
Միշել Մոնագան
Միշել Լինն Մոնագան (անգլ. Michelle Lynn Monaghan, ), ամերիկացի դերասանուհի։
Կենսագրություն
Մոնգանը ծնվել է Ուինտրոպում (Այովա), Շորոն և Բոբա Մոնգանների ընտանիքում։ Նա ունի երկու ավագ եղբայր՝ Բոբը և Ջոնը։ Ուսումն ավարտել է 1994 թվականին։ Դրանից հետո տեղափոխվել է Չիկագո՝ Կոլումբիական քոլեջի լրագրության բաժնում սովորելու համար։ Նույն ժամանակահատվածում աշխատել է նաև մոդել ԱՄՆ-ում, Միլանում, Սինգապուրում, Տոկիոյում և Հոնկոնգում։
Անձնական կյանք
2005 թվականի օգոստոսից Միշելը ամուսնացած է նկարիչ-գծագրող Փիթեր Ուայթի հետ, ում հետ նա հանդիպել է ամուսնությունից հինգ տարի առաջ ։ Նրանք ունեն երկու երեխա. աղջիկ՝ Ուիլլոու Քետրին Ուայթը (ծնվ. 05.11.2008) և տղա՝ Թոմմի Ֆրենսիս ՈՒայթը (ծնվ.30.10.2013) :
Առողջական խնդիրներ
2011 թվականի հոկտեմբերին Միշելը տեղեկանում է, որ ունի մաշկի քաղցկեղ, որը նա կարողանում է հաղթահարել ։
Հղումներ
Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացիներ իռլանդական ծագմամբ
Դիմիտրի Նանոպոուլոս
Դիմիտրի Նանոպոուլոս կամ Դիմիտրիս Նանոպոուլոս (Δημήτρης Νανόπουλος, 1948 թվականի սեպտեմբերի 13, Աթենք), հույն ֆիզիկոս, աշխարհում ամենաշատ հղվող հետազոտողներից մեկը. նրա տարբեր ոլորտների վերաբերյալ աշխատությունները հղվել են մոտ 40 000 անգամ ։
Կենսագրություն
Դիմիտրի Նանոպոուլոսը ծնվել է Աթենքում։ Աթենքի համալսարանում ուսումնասիրել է ֆիզիկա։ 1971 թվականին համալսարանն ավարտելուց հետո կրթությունը շարունակել է Մեծ Բրիտանիայի Սուսսեքսի համալսարանում (University of Sussex)։ 1973 թվականին ստացել է բարձր էներգիաների ֆիզիկայի փիլիսոփայության դոկտորի (Ph.D) աստիճան։
Գիտական գործունեություն
Ժնևում ՑԵՌՆ-ի գիտաշխատող է եղել, երկար տարիներ աշխատել է Փարիզի Բարձրագույն նորմալ դպրոցում (École Normale Supérieure) և Քեմբրիջի Հարվարդի համալսարանում (ԱՄՆ)։
1989 թվականին դարձել է Տեխասի A&M համալսարանի ֆիզիկայի պրոֆեսոր։ Նանոպոուլոսը հանդիսանում է նաև Հյուսթոնի Առաջադեմ հետազոտությունների կենտրոնի (Houston Advanced Research Center - HARC) աշխատակից։
Հետազոտական նախագծեր
1997 թվականին Նանոպոուլոսը դարձել է Աթենքի ակադեմիայի անդամ, իսկ 2005 թվականին Հունաստանի Ազգային խորհրդի հետազոտությունների և տեխնոլոգիաների անդամ և Հունաստանի ՑԵՌՆի և Եվրոպական տիեզերական գործակալության (European Space Agency, ESA) ներկայացուցիչ։
1988 թվականից հանդիսանում է Ամերիկյան ֆիզիկական միության անդամ, 1992 թվականից Իտալական ֆիզիկական միության անդամ է։ 1996 թվականին հունական Պատվո շքանշանի կոմանդոր է դարձել։
Հայտնի է Տարրական մասնիկների ֆիզիկայի և տիեզերագիտության ոլորտներում կատարած հետազոտություններով, ինչպես նաև Լարերի միասնական տեսության, Աստղային մասնիկների ֆիզիկայի, Քվանտային տեսության և դրա վրա հիմնված նեյրոֆիզիոլոգիական մոդելների հետազոտություններով։ Հանդիսանում է ավելի քան 645 աշխատությունների, այդ թվում 14 գրքերի հեղինակ։
Դիմիտրի Նանոպոուլոսն այսպես կոչված SU(5) շրջված մոդել (flipped SU(5)) նախագծողներից մեկն է։ Այդ մոդելը ներկայացրել է Սթիվեն Բարրը 1982 թվականին ։ 1984 և 1987 թվականներին լույս են տեսել հրապարակումներ, որոնք նվիրված են եղել այն մոդելին, որտեղ Նանոպոուլոսը համահեղինակ է հանդիսացել  ։
Կոչումներ և պարգևներ
2006 թվականի հոկտեմբերի 17-ին Նանոպոուլոսը պարգևատրվել է Օնասսիսի Միջազգային մրցանակի ։ 2009 թվականի սեպտեմբերի 28-ին Էնրիկո Ֆերմի մրցանակի է արժանացել Իտալական ֆիզիկական միության կողմից լարերի տեսության վերաբերյալ աշխատանքների համար։
Աղբյուրներ
Կատեգորիա:Հույն ֆիզիկոսներ Կատեգորիա:Աթենքի համալսարանի շրջանավարտներ Կատեգորիա:Ֆիզիկոսներ այբբենական կարգով Կատեգորիա:Տեսական ֆիզիկոսներ Կատեգորիա:Հարվարդի համալսարանի դասախոսներ Կատեգորիա:20-րդ դարի ֆիզիկոսներ
Քսերովունոս
Քսերովունոս (Ξερόβουνος, Yukarı Yeşilırmak), գյուղ Կիպրոսի Հանրապետության Նիկոսիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ Գյուղը սկսած 1974 թվականից բնակեցված է հիմնականում թուրք կիպրացիներով, որոնց թիվը գյուղում չի անցնում 420-ից (2006)։
Ծանոթագրություններ
Կատեգորիա:Նիկոսիայի շրջանի բնակավայրեր Կատեգորիա:Կիպրոսի գյուղեր Կատեգորիա:ՀԿԹՀ գյուղեր
Հարբեցատենդ
Հարբեցատենդ, սպիտակ տենդ,, քրոնիկական ալկոհոլամոլության հետևանքով առաջացած հոգեկան սուր խանգարում։ Նկարագրել են Սատոնը (Sutton) 1913 թվականին և Ռայեն (Rayer) 1918 թ.։ Հարբեցատենդը ալկոհոլային ծագում ունեցող հոգեկան խանգարումներից ամենահաճախ հանդիպող ձևն է։ Հիվանդությանը սովորաբար նախորդում է օրեր, շաբաթներ և նույնիսկ ամիսներ տևող նախանշանային շրջանը, որն արտահայտվում է քնի խանգարմամբ, մղձավանջային երազներով, գլխացավով, դյուրագրգռությամբ, ինքնազգացողության վատացմամբ։ Շատ հիվանդների մոտ վերոհիշյալ երևույթները հաճախ շփոթում են ալկոհոլային քաղցի հետ։ Սակայն հարբեցատենդը կարող է սկսվել նաև սուր ձևով, գիտակցությունը հանկարծակի մթագնում է, կողմնորոշումը խանգարվում, հանդես են գալիս հատկապես տեսողական վառ ցնորքներ (երևում են զանազան կենդանիներ, ահռելի գազաններ, սարսավւելի արարածներ, ուրվականներ)։ Միաժամանակ լսում են զանազան ձայներ, մռնչյուններ, իրենց ուղղված սպառնալից ու կշտամբական խոսքեր։ Այս բոլորն ուղեկցվում է զառանցական մտքերով և հոգեշարժական գրգռվածությամբ։ Հարբեցատենդը կարող է տևել մի քանի ժամից մինչև մեկ Օր (աբորտիվ ձև), 2-7 օր (կլասիկ ձև), կամ ավելի երկար (ձգձգվող ձև)։ Հիվանդությունը սովորաբար ավարտվում է երկարատև ու խոր քնով, հետագայում զարգանում է անձի ասթենիա (հոգեկան ֆունկցիաների հյուծվածություն) ու հիվանդության սուր շրջանի մասնակի անհիշություն։ Հարբեցատենդի կարևոր ախտանշաններից են լյարդի մեծացումը, ձեռքի մատների բնորոշ դողը, որը կարող է տարածվել նաև ստորին վերջույթների, ամբողջ մարմնի ու լեզվի վրա, առատ քրտնարտադրությունը, լեյկոցիտոզն ու էրիթրոցիտների նստման արագության բարձրացումը։ Ինչպես հիվանդության նախանշանային, այնպես էլ բուռն զարգացման շրջանում և հետո, ներշնչման միջոցով հիվանդների մոտ կարելի է առաջացնել տեսողական և լսողական ցնորքներ։
Բուժումը. օրգանիզմը թունազերծող, ամրապնդող, հոգեշարժական գրգռվածությունը վերացնող ու հանգստացնող դեղամիջոցներ (ամինագին, տիզերցին, հալոպերիդոլ և այլ նեյրոլեպտիկներ), որոնց դեղաչափը որոշվում է քնի առաջացման արագությունից ու տևողությունից ելնելով։ Միաժամանակ նշանակվում են վիտամիններ, սրտային դեղամիջոցներ ու խնամք։
Կատեգորիա:Նյարդային համակարգի հիվանդություններ Կատեգորիա:Անհետաձգելի բուժօգնություն
Զատկաբզեզներ
Զատկաբզեզներ կամ զատիկներ, բզեզների կարգի ընտանիք։ Հայաստանում տարածված է 73 տեսակ, որոնք մեծ մասամբ հանդիպում են այգիներում, բանջարանոցներում, պուրակներում։
Արտաքին կառուցվածք
Մարմինը սովորաբար կլոր է կամ օվալաձև (երկարությունը՝ 1, 1-16 մմ), շատ ուռուցիկ, վերևից՝ լերկ կամ մազոտ, հաճախ՝ խայտաբղետ գունավորված (վառ կարմիր, դեղին՝ մուգ պուտերով կամ շերտերով՝ օղակված բաց գույնի պսակով)։ Գլուխը փոքր է, բեղիկները՝ կարճ, ունեն եռահոդ գուրզ։ Առաջնամեջքը լայնական է՝ հետևի կլորացած անկյուններով։ Վերնաթևերն ունեն խճողված խիտ կետավորում։ Ոտքերը կարճ են, թաթերը՝ քառահոդ, 2-րդ հոդը մեծ է և երկբլթակ, 3-րդը՝ փոքր և 2-րդի փորոքում թաքնված։
Նշանակություն
Թրթուրները նույնպես խայտաբղետ են, երկար ոտքերով։ Զատիկները կենդանիների մեծ մասի համար թունավոր են։ Տեսակների մեծ մասն օգտակար է (օրինակ՝ ստետորուսները), ոչնչացնում է վնասատու լվիճներին, տզերին։ Կան նաև վնասակար տեսակներ (օրինակ՝ առվույտի զատկաբզեզներ և որդան կարմիրով սնվող բզեզը)։ Որոշ զատկաբզեզներ օգտագործվում են որպես կենսաբանական պայքարի միջոց։
Զատիկը որպես խորհրդանիշ
Զատիկը համարվում է հաջողության, բարության և ներողամտության խորհրդանիշ։ Զատիկ գտնելը համարվում է սպասվելիք հաջողութան նշան։ Օրինակ՝ Հոլանդիայում և Չեխիայում հավատում են, որ մարդու վրա նստած զատիկը նրան օժտում է հաջողութամբ, իսկ Ֆրանսիայում զատիկի պատկերով թալիսմանը համարվում է փորձանքից պաշտպանող իր։
Զատիկի շուրջ մի շարք առասպելներ են ստեղծվել։ Օրինակ՝ մեր նախնիները կարծում էին, որ զատիկը ապրում է երկնքում և իջնում է երկիր, որպեսզի մարդկանց փոխանցի աստծո կամքը։
Ժամանակակից հոգեբանական տեսություններում զատիկը կապվում է սիրո և գրավչության հետ։ Ասում են, որ զատիկի պատկերով թալիսմանը հաջողություն է բերում, և որքան շատ են սև կետիկները զատիկի մեջքին, այնքան թալիսմանը ավելի ուժգին ներգործություն է ունենում։
Կատեգորիա:Բզեզներ
Դիմիտրի Ալեքսիձե
Դիմիտրի Ալեքսանդրի Ալեքսիձե (დიმიტრი ალექსანდრეს ძე ალექსიძე, ), թատրոնի վրացի ռեժիսոր, մանկավարժ։ ԽՍՀՄ ժողովրդական արտիստ (1976)։
Կենսագրություն
Դիմիտրի Ալեքսիձեն ծնվել է 1910 թվականի փետրվարի 23-ին (մարտի 8-ին) Թիֆլիսում, բժշկի ընտանիքում։ Հայրենի քաղաքում ավարտել է դպրոցն ու պարարվեստի ուսումնարանը։ 1934 թվականին Մոսկվայում ավարտել է Թատերական արվեստի ռուսական համալսարանի ռեժիսուրայի ֆակուլտետը։
1935 թվականից եղել է Թբիլիսիի Շոթա Ռուսթավելու անվան պետական ակադեմիական թատրոնի ռեժիսոր, իսկ 1959-1964 թվականներին՝ նույն թատրոնի գլխավոր ռեժիսոր։
Վրաստան վերադառնալուց հետո՝ 1970 թվականին, աշխատել է որպես Թբիլիսիի Կ. Մարջանիշվիլու անվան թատրոնի գլխավոր ռեժիսոր (1970-1984)։
1939-1964 թվականներին, ինչպես նաև 1970 թվականից մինչև կյանքի վերջը դասավանդել է Թբիլիսիի Շոթա Ռուսթավելու անվան թատերական ինստիտուտում (դերասանական վարպետության ամբիոնի վարիչ, 1950-1951 թվականներին՝ ինստիտուտի ռեկտոր)։ Թբիլիսիի համալսարանի պրոֆեսոր է։
Դիմիտրի Ալեքսիձեն եղել է Վրաստանի թատերական միության նախագահ (1974-1984)։ Կոմունիստական կուսակցության անդամ է 1943 թվականից։
Դիմիտրի Ալեքսիձեն մահացել է 1984 թվականի դեկտեմբերի 4-ին Թբիլիսիում։ Թաղված է Դիդուբեի պանթեոնում։
Գրականություն
Կատեգորիա:Վրացի ռեժիսորներ Կատեգորիա:Վրացական ԽՍՀ ժողովրդական արտիստներ Կատեգորիա:ԽՍՀՄ ժողովրդական արտիստներ Կատեգորիա:Ուկրաինական ԽՍՀ ժողովրդական արտիստներ Կատեգորիա:Վրացական ԽՍՀ Շոթա Ռուսթավելու անվան պետական մրցանակի դափնեկիրներ Կատեգորիա:Դիդուբեի պանթեոնում թաղվածներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Ռուսաստանի թատերական արվեստի ինստիտուտի շրջանավարտներ Կատեգորիա:Ժողովուրդների բարեկամության շքանշանի դափնեկիրներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Վան Լյան
Վան Լյան, ( 王亮, ), չինացի ֆուտբոլիստ։ «Լյաոնին Խուվին» ակումբի և Չինաստանի ազգային հավաքականի կիսապաշտպան։ 1999-2005 թվականը հանդես է եկել «Լյաոնին Խուվին» ակումբում, իսկ 1999-2000 թվականների մրցաշրջանում, ակումբի կազմում 17 հանդիպում է անցկացրել ։
Ծանոթագրություններ
Կատեգորիա:Չինացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Չինաստանի հավաքականի ֆուտբոլիստներ Կատեգորիա:Ֆուտբոլի կիսապաշտպաններ
(11881) Միրսթեյշն
(11881) Միրսթեյշն, -աստերոիդ աստերոիդների հիմնական գոտում։ Այս երկնաքարը հայտնաբերվել է 1990 թվականի օգոստոսի 20-ին, բելգիացի աստղագետ 	Էրիկ Էլստի կողմից Լա Սիլյայի աստղադիտարանում ։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ
Վոնի
Վոնի (Βώνη, Gökhan), գյուղ Կիպրոսի Հանրապետության Նիկոսիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ Գյուղը սկսած 1974 թվականից բնակեցված է հիմնականում թուրք կիպրացիներով, որոնց թիվը գյուղում չի անցնում 229-ից։
Ծանոթագրություններ
Կատեգորիա:Նիկոսիայի շրջանի բնակավայրեր Կատեգորիա:Կիպրոսի գյուղեր Կատեգորիա:ՀԿԹՀ գյուղեր
Եռակի կետ
Եռակի կետ, երեք ֆազի կայուն հավասարակշռությանը համապատասխանող կետ նյութի վիճակի դիագրամի վրա։ Յուրաքանչյուր նյութի համար տրվում է ջերմաստիճանի (t) և ճնշման (p) որոշակի արժեքներով (p-t դիագրամի վրա)։ Օրինակ, ջրի եռակի կետի t=0,0075 °C, մթն (ջրի եռակի կետը ջերմաստիճանի բացարձակ թերմոդինամիկական ցուցանակի հիմնական ռեպերային կետն է)։ Միաբաղադրիչ համակարգի հավասարակշիռ վիճակում կարող են գտնվել միայն երեք ֆազ (տես Ֆազերի կանոն), ուստի եռակի կետը մեկն է։ Եթե հնարավոր ֆազերի թիվը երեքից ավելի է (բյուրեղային մի քանի մոդիֆիկացիա ունեցող նյութեր), ապա ավելանում է նաև եռակի կետերի թիվը։ Նյութերի մեծ մասի եռակի կետերին համապատասխանող p<1 մթն։ Սակայն որոշ նյութերի, օրինակ, CO_2-ի համար p>1 մթն («չոր սառույցի» ստացման պայմանը)։
Կատեգորիա:Փուլային անցումներ Կատեգորիա:Քիմիական հատկություններ
Սեն Ժուլիեն լե Վիլլա
Սեն Ժուլիեն լե Վիլլա (Saint-Julien-les-Villas), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2012 թվականի դրությամբ կազմում է 6895 մարդ, բնակչության խտությունը` 1310.84 մարդ/կմ²։ Բնակավայրը զբաղեցնում է 5.26 կմ² տարածք։
Աշխարհագրություն
Գտնվում է Փարիզ քաղաքից 145 կմ հարավ-արևելք, Շալոն ան Շամպայն քաղաքից` 80 կմ հարավ, Տրուա քաղաքից` 4 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 4419 աշխատունակ (15-64 տարեկան) բնակիչ, որոնցից ակտիվ էին 3184-ը, իսկ ոչ ակտիվները` 1235։ Ակտիվության ցուցանիշը կազմում է 72,1 %։ 3184 աշխատունակ մարդկանցից աշխատել է 2846 անձ (1465 տղամարդ և 1381 կին)։ Գործազուրկ են եղել 338 անձ (167 տղամարդ և 171 կին)։ 1235 անաշխատունակներից 494-ը եղել են աշակերտներ կամ ուսանողներ, 423-ը` թոշակառուներ, իսկ 318-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մովսես Երեմյան
Մովսես Անդրանիկի Երեմյան, հայ դերասան։ Ավարտել է Երևանի Իսակովի անվան № 132 դպրոցը (2009)։ 4 տարեկան հասակից հաճախել է լատինա-ամերիկյան պարերի, արժանացել է բազմաթիվ մրցանակների, դարձել է Հայաստանի հնգակի, անդրկովկասի եռակի չեմպիոն ։ Մովսես Երեմյանը ընտանիքում անդրանիկն է ։ Նա ունի մեկ եղբայր և մեկ քույր ։ Եղբայրը՝ Էդուարդ Երեմյան Քույրը՝ Մարիա Երեմյան
Գործունեություն
Մասնակցել է մի շարք գեղեցկության մրցույթների և դարձել հաղթող։ Սովորել է Երևանի թատրոնի և կինոյի պետական ինստիտուտի երաժշտական թատրոնի դերասանի ֆակուլտետում։ 2010 թվականին մեկնել է Դոմինիկյան Հանրապետություն, որտեղ մասնակցել է «Mister Universe Model» մրցույթին և արժանացել «Mister Friendship» մրցանակին։
2011 թվականին Բուլղարիայում մասնակցել է «Best Model of the World» համաշխարհային մրցույթին և հայտնվել լավագույն 20-ի մեջ։ 2012 թվականին նկարահանվում է Հայաստանի Հանրային հեռուստաընկերության «Գեներալի աղջիկը» հեռուստասերիալում։
Անձնական կյանք
2017 թվականին Մովսեսը ամուսնացել է Աննա Սիմոնյանի հետ։ Աննան նույնպես նկարահանվել է Նռան հատիկ հեռուստասերիալում։
Ծանոթագրություններ
Կատեգորիա:Հայ դերասաններ Կատեգորիա:Երևանի թատրոնի և կինոյի պետական ինստիտուտի շրջանավարտներ
LC9 (խումբ)
LC9 (հանգըլ՝ 엘씨나인), հարավկորեական փոփ խումբ, կազմակերպվել է Nega Network-ի ղեկավարության ներքո։ Սկզբում խումբը կազմված էր վեց հոգուց, սակայն Էդենը հեռացել է, որպեսզի շարունակի ուսումը ։ Նրանց անունը՝ LC9, կապված է «Լիգա մրցույթ  № 9»-ի հետ։ Նրանք իրենց նորամուտը կատարել են 2013 թվականի մայիսի 9-ին «MaMa Beat»-ի հետ Mnet M! Countdown-ում։ Հենց նույն օրը թողարկվել է երաժշտական տեսահոլովակ։
2016 թվականի հունվարի 23-ին խմբի լեյբլը հայտարարել է LC9-ի լուծարման մասին։ Նրանց պայմանագիրը չի գործում արդեն 2015 թվականի դեկտեմբերի 21-ից, որը հանգեցրել է խմբի գործունեության ավարտին։
2013-15՝ գործունեության սկիզբ
Ապրիլին Nega Network-ը հայտարարել է որ նրանք պատրաստվում են տղաների խմբի դեբյուտին, ամենասկզբից անունը որոշվել էր Brown Eyed Boys, մտածված է եղել նրանց լեյբլ-գործընկեր Brown Eyed Girls-ի կողմից ։ Մի շարք անոնսներից հետո, որոնք ներկայացնում են ամեն մասնակցին, խումբը պաշտոնապես դեբյուտ ունեցավ որպես LC9, 2013 թվականի մայիսի 9-ին իր առաջին Skirmish մինի ալբոմով, «MaMa Beat» գլխավոր սինգլով Mate Gain-ի հովանի ներքո ։ Հենց նույն օրը, LC9 անցկացրեց դեբյուտային փուլ Mnet M! Countdown-ում։
2016՝ կազմացրում
2016 թվականի հունվարի 23-ին Nega Network  տեղեկացրեց, որ պայմանագիրը խմբի հետ ավարտվել է անցած տարվա դեկտեմբերի 21-ին։ Ոչ ոք չվերահսկեց իր պայմանները, և դրա արդյունքում լուծարվեց խումբը ։
Փաստեր
Ֆան ակումբի պաշտոնական անվանումը՝ Love Beat։
Էդենը ծնվել է Կորեայում, բայց երբ լրացել է նրա հինգ տարին, ընտանիքի հետ տեղափոխվել է Կանադա։ Նա մեծացել է այնտեղ, և նրա միջազգային անունն է Կառլոս, բայց հետո նա դա փոխարինել է Ջեդուով։ Նոխկինում եղել է ուլցանգ։
Էդենը դուրս է եկել խմբից և գնացել է Կանադա՝ սովորելու։
Ռասան ավարտում է իր պարտադիր զինվորական ծառայությունը։ Նա կատարել է Կիմ Յուն Ա-ի երգըI Can See Your Voice 3-ում։ Քինգը և Ջիհուն հանդես են գալիս նոր Circus Crazy խմբում՝ որպես Dingo և KI-ZO:
Արտաքին հղումներ
Կատեգորիա:Հարավկորեական երաժշտական խմբեր
Ռյոդենթալ
Ռյոդենթալ  (Rödental), կոմունա Գերմանիայում՝ Բավարիա քաղաքում։ Մտնում է Կոբուրգ (շրջան) կազմի մեջ՝ Վերին Ֆրանկոնիայում։ Բնակչությունը ըստ 2014 թվականի տվյալների կազմում է 13 13.046 մարդ։ Զբաղեցնում է 49,96 կմ² տարածք ։ Խտություն կազմում է 261 մարդ/կմ² Փոստային ինդեքս՝ 96472։ Հեռախոսային կոդը +49 9563։
Ծանոթագրություններ
Կատեգորիա:Գերմանիայի քաղաքներ
Հրաբխային գազեր
Հրաբխային գազեր, հրաբխից անջատվող բոլոր գազերի ընդհանուր անվանումը։ Տարբերում են էրուպտիվ և ֆումարոլային գազեր։ էրուպտիվ գազերն անմիջականորեն կապված են հրաբխային ժայթքման հետ։ Հրաբխային գազերի ջերմաստիճանը 95 — 760°C է։ Դրանց բաղադրության 88—99, 6% ֊ը ջրային գոլորշիներ են, մնացած 12—0, 4% ֊ը կազմում են քլորաջրածինը, ծծմբային գազերը, ածխաթթու գազը, ջրածինը, ծծմբաջրածինը և ազոտը։ Ուսումնասիրությունները վկայում են, որ թվարկած գազերի հարաբերությունները տարբեր հրաբխային մարզերում նույնը չեն, և որ առանձին գազերի խտությունները կախված են նրանց ջերմաստիճանից։ ժայթքումների ժամանակ անջատվում է գլխավորապես քլորաջրածին, ժայթքումներից հետո՝ ծծմբային գազեր, իսկ ավելի սառը ֆումարոլներում գերակշռում է ածխաթթու գազը։ Հրաբխային գազերի հետազոտությունը մաքուր վիճակում խիստ դժվար է, քանի որ անջատվող գազերը փոխադարձ ռեակցիաների հետևանքով փոխում են իրենց բաղադրությունը և խառնվում օդում պարունակվող գազերի հետ։
Կատեգորիա:Հրաբուխներ
Կաջանո (Կամպանիա)
Կաջանո (Caggiano), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 3010 մարդ, բնակչության խտությունը կազմում է 86 մարդ/կմ²։ Զբաղեցնում է 35 կմ² մակերես։ Փոստային ինդեքս՝ 84030, հեռախոսային կոդ՝ (+39) 0975։
Գտնվելով Բազիլիկատա շրջանի մոտակայքում՝ Կաջանոն սահմանակից է Աուլետա, Պերտոզա, Պոլլա, Սալվիտելլե, Սանտ Անջելո Լե Ֆրատե (PZ), Սավոյա դի Լուկանիա (PZ) և Վիետրի դի Պոտենցա (PZ) մունիցիպալիտետներին։
Բնակավայրի հովանավորն է համարվում Անտոնիո Պադովացին։ Տոնը նշվում է ամեն տարի հունիսի 13-ին։
Ծանոթագրություններ
Կատեգորիա:Իտալիայի բնակավայրեր
Բորիս Պահոր
Կենսագրություն
Ծնվել է 1913 թվականին Տրիեստում։ Երբ 1918 թվականին Իտալիան բռնակցել է Տրիեստը, Պահորը ականատես է եղել, թե ինչպես են ֆաշիստներն այրում Սլովենական մշակույթի տունը (1920)։ Քաղաքում արգելված էր սլովեներենի դասավանդումը։ Պահորը սովորել է Կապոդիստրիայում (Կոպեր) և Գորիցիայում։ 1940 թվականին զորակոչվել է ֆաշիստական Իտալիայի բանակ և ուղարկվել կռիվ, սակայն 1941 թվականին վերադարձել է Լոմբարդիա որպես ռազմական թարգմանիչ։
Երբ Իտալիան 1943 թվականին դաշնակիցների հետ հաշտություն է կնքել, Բորիս Պահորը կարողացել է վերադառնալ հայրենի Տրիեստ, որտեղ ընդգրկվել է հարավսլավական պարտիզանական բանակի մեջ։ 1944 թվականին ձերբակալվել է հարավսլավացի կոլաբորացիոնիստների կողմից և 14 ամիս անցկացրել նացիստական ճամբարներում՝ Դախաուում, Դորա Միտելբաուում, Բերգեն Բելզենում։ Համակենտրոնացման ճամբարներում գնտվելը իր վճռական հետքն է թողել Պահորի ստեղծագործության վրա, որը հաճախ համեմատում են Պրիմո Լևիի, Իմրե Կերտեսի և Խորխե Սեմպրունի ստեղծագործությունների հետ։
Պատերազմից հետո վերադարձել է դաշնակիցների կողմից ազատագրված հայրենի Տրիեստ, սովորել Պադուայում, այնուհետև դասավանդել Տրիեստում։ Նրա ատենախոսության թեման (1947) եղել է Էդվարդ Կոցբեկի ստեղծագործությունը, որի հետ նա առաջին անգամ հանդիպել է այդ նույն ժամանակ։ Երբ 1951 թվականից Կոցբեկի գրքերը ենթարկվել են Հարավսլավիայի կոմունիստական իշխանությունների հարձակումներին, Պահորը քննադատել է պաշտոնական Բելգրադին և հեռացել տեղի ձախ շրջանակներից։ Նրա «Ծովածոց» ամսագրում (1966-1990), որի նպատակն էր պաշտպանել ավանդական դեմոկրատական պլյուրալիզմը, հրատարակվել են շատ այլադավանների ստեղծագործություններ։
1969 թվականին Պահորը դարձել է «Սլովենական ձախ» (Slovenska levica) կուսակցության համահիմնադիրներից մեկը՝ հանդես գալով Տրիեստում տիտոյական խմբերի՝ իտալական կուսակցություններում, մասնավորապես «Իտալիայի սոցիալիստական կուսակցությունում» ու «Իտալիայի կոմունիստական կուսակցությունում» հանդես գալու դեմ։ Երբ այն միավորվել է «Սլովենական միության» մեջ, Պահորը մի քանի անգամ առաջադրվել է նրա կողմից (վերջինը եղել է 2009 թվականին Եվրամիության ընտրություններին «Հարավտորիլյան ժողովրդական կուսակցության» կողմից)։
Չնայած Պահորը իրեն շարունակում էր համարել սոցիալ-դեմոկրատ արտահայտության սկանդինավյան իմաստով, այնուամենայնիվ նրա քաղաքական հայացքները «աջացել» են։ Նա սատարել է լիբերալ քաղաքական գործիչ Միտյա Գասպարիին Սլովենիայի նախագահի թեկնածության ժամանակ և պահպանողական «Սլովենական ժողովրդական կուսակցությանը» 2011 թվականի խորհրդարանի ընտրության ժամանակ, քննադատել է մուգ մաշկով թեկնածուի՝ Պիրանի քաղաքապետի թեկնածությունը, չնայած նա իր ողջ կյանքն ապրել էր Սլովենիայում։ Պահորի հայտարարությունն ընդունվել է որպես ռասիստական խտրականություն։
Ստեղծագործություն
Համակենտրոնացման ճամբարների մասին նրա առավել հայտնի ստեղծագործությունը «Մեռելաստան» վեպն է (1967), որ թարգմանվել է բազմաթիվ լեզուներով՝ էսպերանտո, անգլերեն, գերմաներեն, ֆրանսերեն, իտալերեն, կատալոներեն։ Այն դնում են Պրիմո Լևիի, Խորխե Սեմպրունի ու Իմրե Կերտեսի ստեղծագործությունների շարքին։ Հայտնի է նաև Պահորի տրիեստյան եռագրությունը՝ «Խավարում» (1975), «Դժվար գարուն» (1978) և «Լաբիրինթոսում» (1984)։ Սրեչկո Կոսովելի մասին մենագրության և գրականագիտական այլ գործերի հեղինակ է։
Արտաքին հղումներ
Կատեգորիա:Սլովենացի գրողներ Կատեգորիա:Իտալիայի քաղաքական գործիչներ Կատեգորիա:Սլովենացի բանաստեղծներ Կատեգորիա:Հրապարակախոսներ
Սուն Չժենյուի
Սուն Չժենյուի, (չին.՝ 宋振瑜, ), չինացի ֆուտբոլիստ։ Չինաստանի ֆուտբոլի առաջնությունում հանդես եկող՝ «Տյանցզին Տենդա» ակումբի և Չինաստանի ազգային հավաքականի դարպասապահ։ Պրոֆեսիոնալ կարիերան սկսել է 1999 թվականին։
Ծանոթագրություններ
Կատեգորիա:Չինացի ֆուտբոլիստներ Կատեգորիա:Չինաստանի հավաքականի ֆուտբոլիստներ Կատեգորիա:Ֆուտբոլի դարպասապահներ
Զազա Թուշմալիշվիլի
Զազա Թուշմալիշվիլի (ზაზა თუშმალიშვილი, ), վրացի նկարիչ, 1991 թվականից ապրում և ստեղծագործում է Բեռլինում։
Կենսագրություն
Զազա Թուշմալիշվիլին ծնվել է 1960 թվականին Գորիից քիչ հեռու գտնվող վրացական փոքրիկ մի գյուղում(Սկրա)։ 9 տարեկան հասակում նա վիրահատվել է և հիվանդանոցում ծանոթացել նկարիչ և արվեստի ուսուցիչ Նուգզարի Ժոչուշավիլու հետ, որը իր հերթին բացահայտել է Զազայի տաղանդը և սովորեցրել գեղանկարչություն։ 15 տարեկան հասակում Զազան ընդունվել է Ցխինվալիի արվեստի դպրոցը։ Այն ավարտելուց հետո մի քանի տարի ծառայել է բանակում։ Երկու տարի ապրել է Լենինգրադում, նկարել է քաղաքական գործիչների դիմանկարները(այդ թվում Լենինի և Ստալինի), պատրաստել է ցուցապաստառներ՝ նվիրված Աշխատանքի միջազգային օրվան և ուրիշ տոների։ 22 տարեկանում նա ստացել է թոշակ և սկսել է դասավանդել Արվեստի Ակադեմիայում (Թբիլիսի) և միաժամանակ սկսել է մասնագիտանալ ֆրեական գեղանկարչության մեջ, ուսումնասիրել է միջնադարյան բնանկարի վերականգնման տեխնիկան։ 1984-1987 թվականներին արձակուրդները անցկացրել է Գելատի վանքում, որտեղ մասնակցել է Սուրբ Մարիա եկեղեցու վերականգնման աշխատանքներին։ 1991 թվականին Աննա Խիլմերի հետ ծանոթանալուց հետո նրա ստեղծագործությունները ցուցադրվել են վերջինիս պատկերասրահում։ 1996 թվականին Զազան ստացել է իր առաջին մրցանակը։
Ստեղծագործություն
Ստեղծագործությունների նյութը իր հայրենիքի՝ Վրաստանի կյանքն է, հիմնական մոտիվները, որոնք ընկած են նրա ստեղծագործության հիմքում՝ ձուկն է, ծառը, եզը։ Վաղ շրջանի աշխատանքները մեզ տանում են դեպի Բյուզանդական և Հունա-հռոմեական ժամանակները։ Նրա Ստեղծագործություններում պատկերվել են դրախտը, հրեշտակներ, քերովբեներ։ 2000 թվականից նկարները դառնում են ավելի խորքային, լայն հեռանկարայնությամբ։ Չնայած նրան, որ նկարիչը մինչ այդ աշխատում էր վառ գույներով, այդ գույները մոտենում են տեկտոնական կառուցվածքներին։ Այնտեղ, որտեղ նկարիչը առաջ օգտագործել էր բազմազան վառ գույներ, այսօր դրանց փոխարինում էին ավելի հասարակ գունային լուծումներ։
Կատեգորիա:Վրացի նկարիչներ
Երրորդություն (Մազաչչո)
Երրորդություն, Մազաչչոյի աշխատանքը, վաղ Վերածննդի դարաշրջանի հայտնի որմնանկար է, որը գտնվում է Ֆլորենցիայի Սանտա Մարիա Նովելա դոմինիկյան տաճարում։ Ստեղծվել է 1425-1427 թվականների միջև։ Մազաչչոյի այս գործը հայտնի է հեռանկարները փոխանցելու, պատկերված ճարտարապետությունը ներկային ինտեգրելու և նվիրատուներին սրբերի չափերով պատկերելու իր նորարարություններով։
Նկարագրություն
Որմնանկարը պատկերում է Գողգոթան՝ խաչված Քրիստոսին, որին պահում է Հայր Աստված։ Խաչելության ոտքերի տակ Ադամի կմախքով դամբարանն է, որի վրա memento mori տիպի գրառում կա. «Ես նույնն էի, ինչ դուք եք, և դուք էլ կդառնաք այն, ինչ ես եմ դարձել»։
Խաչելության կողմերում կանգնած են Մարիամ Աստվածածինը և Սբ. Հովհանեսը, քիչ ավելի ներևում նվիրատուն է և նրա կինը։ Նվիրատուի ենթադրյալ անունը Լորենցո Լենցի է, քանի որ նա զբաղեցրել է այդ պաշտոնը, իսկ որմնանկարի ստորին մասում եղել է նրա զարմիկի՝ Դոմենիկո Լենզիի գերեզմանը։ Այս վարկածը պատկանում է Ուգո Պրոչաչիին, որը հետագայում հրաժարվել է դրանից, բայց, այնուամենայնիվ, այս վարկածը համարվում է ամենահավանականը։ Նվիրատուի մյուս թեկնածուները ֆրա Լորենցո Կարդոնին և ֆրա Ալեսսո Ստրոցցին են։
Պահպանվածություն
19-րդ դարում որմնանկարի վերին մասը (մինչ դամբարանը) տեղափոխվել է եկեղեցու մուտքի մոտ։ 1951 թվականին Ուգո Պրաչացին հայտնաբերել է ստորին մասը, որը թաքնված էր ավելի ուշ շրջանի խորանի հետևում։ Որմնանկարի վերին մասը հետ է տեղափոխվել՝ կոմպոզիցիային վերադարձնելով իր սկզբնական տեսքը.
Արտաքին հղումներ
Կատեգորիա:Մազաչչոյի նկարներ
Հովհաննես Աստվածաբան եկեղեցի (Գրուշևսկայա)
Հովհաննես Աստվածաբան եկեղեցի (Церковь Иоанна Богослова), գործող ուղղափառ տաճար ՌԴ Ռոստովի մարզի Ակսայի շրջանի Գրուշևսկայա գյուղում։ Ենթարկվում է Մոսկվայի պատրիարքարանի Ռոստովի և Նովոչերկասկի թեմի Ակսայի գործակալությանը։ Կառուցվել է 1901 թվականին։ Մշակութային ժառանգության տարածաշրջանային նշանակության օբյեկտ է ։
Պատմություն
Եկեղեցին կառուցվել է 1901 թվականին՝ ճարտարապետ Կուլիկովի նախագծով, նախկին ժամանակավոր աղոթքի տան տեղում, որը կառուցվել էր 1877 թվականին՝ դրանից մեկ տարի առաջ խոշոր հրդեհից այրված Սուրբ Վարվառա եկեղեցու տեղում։ 1886 թվականին այդ աղոթատունը տեղափոխվել է ստանիցայի մյուս ծայր ։
1959 թվականին կոտրվել է տաճարի տանիքը, նրա պատերը իշխանությունները պատրաստվում էին քանդել՝ աղյուսներն այլ տեղում օգտագործելու նպատակով, սակայն դա տեղի չունեցավ ։
Թեև այս պահին տաճարը և գտնվում է կիսավեր վիճակում, բայց այն լքված չէ ։ 1990-ական թվականներին տեղի բնակիչները տաճարը վերականգնելու փորձեր ձեռնարկեցին։ Վերականգնման աշխատանքները դանդաղ ընթանում են արդեն ավելի քան մեկ տասնյակ տարի և չեն ավարտվել մինչ օրս ։
Ամեն տարի Հովհաննես Աստվածաբանի օրը՝ հոկտեմբերի 9-ին, եկեղեցում անցկացվում է աղոթք, որն այցելում է մոտ 100 մարդ ։
Արտաքին տեսք
Տաճարի շենքը խաչաձև է։ Միակ խորանը օրհնվել է ի պատիվ Հովհաննես Աստվածաբանի։ Մուտքի դարպասները պսակված են կիսաշրջանաձև քիվերով, պատուհանները՝ եռանկյունաձև։ Պատուհանները գտնվում են տաճարի չորս կողմերում՝ յուրաքանչյուրում երեքը, նրանց կողքերին աղյուսե կիսասյուներ են։ Զանգակատունը երկհարկանի է, անցյալում, ենթադրաբար, եղել է եռահարկ։ Նրա խաչերն ու գմբեթները չեն պահպանվել ։
Ծանոթագրություններ
Կատեգորիա:Տաճարներ այբբենական կարգով Կատեգորիա:Ռուսաստանի մշակութային ժառանգություն Կատեգորիա:Ռոստովի մարզի եկեղեցիներ Կատեգորիա:Ռոստովի մարզի տեսարժան վայրեր
Հավերժահարս (ամսագիր)
«Հավերժահարս», գրականության, արվեստի և գիտությունների կիսամսյա հանդես։ Լույս է տեսել 1862 թ.-ին, Զմյուռնիայում (12 համար)։ Տնօրեն-խմբագիր՝ Ս. Փափազյան։ Տպագրել է հոդվածներ գիտության և արվեստի տարբեր բնագավառներից, զվարճալիքներ, նամակներ, զանազան հայտարարություններ և այլն։ Հատուկ տեղ է հատկացրել կանանց կրթության, կենցաղավարության, նորաձևության հարցերին։ «Հավերժահարսը» նպաստել է գաղթօջախի մշակութային կյանքի զարգացմանը։ Հրատարակել է Վիլյամ Շեքսպիրի «Վենետիկի վաճառականը» (Կ. Տետեյանի թարգմանությամբ), Ղ. Մարկոսյանի «Ալֆրետ ու Եվգինե» երկը, չափածո գործեր, մանրավեպեր։ Աշխատակցել են Տ. Տետեյանը, Մ. Նուպարյանը և ուրիշներ ։
Ծանոթագրություններ
Կատեգորիա:Թուրքիայի հայկական ամսագրեր Կատեգորիա:Հայկական գրական պարբերականներ Կատեգորիա:Հայկական մշակութային պարբերականներ Կատեգորիա:Հայկական գիտական պարբերականներ Կատեգորիա:Պարբերականներ այբբենական կարգով
Սեն Լեժե պրե Տրուա
Սեն Լեժե պրե Տրուա (Saint-Léger-près-Troyes), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 700 մարդ, բնակչության խտությունը` 76.00 մարդ/կմ²։ Բնակավայրը զբաղեցնում է 9.21 կմ² տարածք։
Աշխարհագրություն
Գտնվում է Փարիզ քաղաքից 145 կմ հարավ-արևելք, Շալոն ան Շամպայն քաղաքից` 85 կմ հարավ, Տրուա քաղաքից` 7 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 491 աշխատունակ (15-64 տարեկան) բնակիչ, որոնցից ակտիվ էին 375-ը, իսկ ոչ ակտիվները` 116։ Ակտիվության ցուցանիշը կազմում է 76,4 %։ 375 աշխատունակ մարդկանցից աշխատել է 362 անձ (181 տղամարդ և 181 կին)։ Գործազուրկ են եղել 13 անձ (5 տղամարդ և 8 կին)։ 116 անաշխատունակներից 43-ը եղել են աշակերտներ կամ ուսանողներ, 51-ը` թոշակառուներ, իսկ 22-ը չեն աշխատել տարբեր պատճառներով ։
Վալլո դելլա Լուկանիա
Վալլո դելլա Լուկանիա (Vallo della Lucania), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 8818 մարդ, բնակչության խտությունը կազմում է 353 մարդ/կմ²։ Զբաղեցնում է 25 կմ² մակերես։ Փոստային ինդեքս՝ 84078, հեռախոսային կոդ՝ (+39) 0974։
Ծանոթագրություններ
Կատեգորիա:Իտալիայի բնակավայրեր
Էրիսեյրա
Էրիսեյրա (Ericeira), բնակավայր և շրջան Պորտուգալիայում, մտնում է Լիսաբոնի շրջանի կազմի մեջ։ Հանդիսանում է Մաֆրա մունիցիպալիտետի բաղկացուցիչ մասը։ Գտնվում է Մեծ Լիսաբոն խոշոր քաղաքային ագլոմերացիայի կազմի մեջ։ Ըստ հին վարչակազմական բաժանման՝ մտել է Էշտրեմադուրա պրովինցիայի կազմի մեջ։ Մտնում է Մեծ Լիսաբոն տնտեսա֊վիճակագրական ենթաշրջանի կազմի մեջ, որն էլ իր հերթին մտնում է Լիսաբոնի շրջանի մեջ։ ԲՆակչությունը 10 260 մարդ է 2011 թվականի դրությամբ ։ Զբաղեցնում է 12,19 կմ² տարածք ։
Շրջանի հովանավորը Պետրոս առաքյալն է (São Pedro)։
Պատմություն
Շրջանը հիմնադրվել է 1855 թվականին։
Աշխարհագրություն
Բնակավայրի հյուսիսային սահմանում գտնվում է Կոքսոսի ճեղք վայրը, որը հայտնի է որպես սերֆինգի լավագույն վայրերից մեկը Եվրոպայում, շրջան չէ սկսնակների համար։ Շրջանը բաղկացած է մի շարք բնակավայրերից, ինչպիսիք են Բայրո Արսենիո Ամադեուն, Կալկադինյա Պրետան, Էրիսեյրան, Ֆոնտե Բոան, Ֆոնտե Բոա դոս Նաբոսը, Լապա դե ՍԵռան, Պինյալ դե Ֆրադեսը և Սեյսյալ։
Արտաքին հղումներ
Կատեգորիա:Պորտուգալիայի բնակավայրեր
Լի Վեյֆեն
Լի Վեյֆեն, (չին.՝ 李玮峰, ), չինացի ֆուտբոլիստ։ Չինաստանի ֆուտբոլի առաջնությունում հանդես եկող՝ «Տյանցզին Տեդա» ակումբի և Չինաստանի ազգային հավաքականի պաշտպան։ Հավաքականի կազմում ռեկորդակիր է իր խաղացած խաղերի շնորհիվ։
Ծանոթագրություններ
Կատեգորիա:Չինացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Չինաստանի հավաքականի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Պոլոնինի
Պոլոնինի (Národný park Poloniny), ազգային պարկ Սլովակիայի հյուսիս-արևելքում, Լեհաստանի ("Bieszczadzki Park Narodowy") սահմանի և Ուկրաինայի (Національний парк Ужанський) Բուկովսկե Վրխի լեռնային համակարգի միջև։ Հիմնադրվել է 1971 թվականի հոկտեմբերի 1-ին ։
Աշխարհագրական դիրք
Ազգային պարկի մակերեսը կազմում է 298.05 կմ², իսկ բուֆերային գոտու մակերեսը՝ 109.73 կմ²։ Պոլոնինան համարվում է ՅՈՒՆԵՍԿՕ-ի համաշխարհային ժառանգության մի մասը։ Պարկը գտնվում է Սնինա Պրեշովսկիի եզրին։ Ազգային պարկի կից տարածքում է գտնվում Լեհաստանը, որի հետ կազմում է «Արևելյան կարպատներ» արգելոցը։ Ամենաբարձր կետը գտնվում է ծովի մակարդակից 1208 մետր բարձրության վրա և տեղակայված է այնպիսի մի վայրում, որտեղ սահմանները հատվում են երեք երկրների հետ՝ Սլովակիայի, Ուկրանիայի և Լեհաստանի։ Պոլոնինան Սլովակիայի առավել նոսր բնակեցված տարածքներից մեկն է։
Կենդանական և բուսական աշխարհ
Անտառի մոտ 80 տոկոսը ծածկված է հաճարենիներով ։ Պոլոնինայում է գտնվում Սլովակիայի ամենաբարձր կոնցենտրացիա ունեցող անտառները։ Պարկը ծառայում է  բազմաթիվ էնդեմիկ և հազվագյուտ կենդանիների համար որպես տուն։ Այստեղ հանդիպում է շուրջ 5981 հայտնի տեսակի անողնաշարավորներ և 294 տեսակի ողնաշարավորներ, որոնք ներառում են 13 տեսակի երկկենցաղներ, 8 տեսակի սողուններ, 198 տեսակի թռչուններ և 55 տեսակի կաթնասուններ, ինչպիսիք են կռիսները ու արջերը։ 2004 թվականին այստեղ կառուցվել է վայրի խոզերի փոքրիկ բուծարան։
120 հարված րոպեում
«120 հարված րոպեում» (120 battements par minute) - 2017 թվականի ֆրանսիական կինոդրամա, որը նկարահանել է ռեժիսոր Ռոբեն Կամպիյոն։ Ֆիլմը մասնակցել Է Կաննի 70-րդ միջազգային կինոփառատոնի (2017) հիմնական մրցութային ծրագրում «Ոսկե արմավենու ճյուղի» համար պայքարում։ Ֆիլմը ստացել է փառատոնի Գրան պրին, Queer Palm մրցանակը՝ որպես ԼԳԲՏ թեմաներով Լավագույն ֆիլմ, ինչպես նաև ՖԻՊՐԵՍԻԻ մրցանակ։
Սյուժե
Փարիզ, 1990-ականների սկիզբ։ Չնայած մարդիկ ավելի քան մեկ տասնամյակ մահանում են ՁԻԱՀ-ից, փարիզյան Act-Up-ի ակտիվիստներն ավելի ու ավելի են բողոքում ընդդեմ ընդհանուր անտարբերության։ Նաթանը դառնում է այն խմբի անդամներից մեկը, որը տեղեկատվություն է տարածում հիվանդության մասին։ Այնուամենայնիվ, համայնքի ղեկավարներից մեկի՝ Շոնի արմատականությունը մտահոգություն է առաջացնում ոչ միայն նորեկի, այլև մյուս ակտիվիստների համար...
Մրցանակներ և անվանակարգեր
Սեզար մրցանակ - 2018 (6 մրցանակ 13 անվանակարգերից )։
Հղումներ
Կատեգորիա:Ֆիլմեր Փարիզի մասին Կատեգորիա:Ֆրանսիական դրամա ֆիլմեր Կատեգորիա:Ֆրանսերեն ֆիլմեր Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:ԼԳԲՏ ֆիլմեր Կատեգորիա:2017 դրամա ֆիլմեր Կատեգորիա:2017 ֆիլմեր Կատեգորիա:«Սեզար» մրցանակի դափնեկիր ֆիլմեր Կատեգորիա:2010-ականների դրամա ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Փարիզում նկարահանված ֆիլմեր
Խաչենիկ
Խաչենիկ, հայկական արական անուն։ Առաջացել է հայերեն խաչ բառից՝ ճիշտ այն ձևով, ինչպես Սաթենիկ, Վարսենիկ, Արփենիկ, Նազենիկ անձնանունները ։ Մեկ անգամ հիշատակված է անթվական մի հիշատակարանում որպես Խաչենիկ վարդապետ ։
Ուրտիտ
Ուրտիտ (Կոլա թերակղզու Լուվր-Ուրտ լեռան անվամբ), ալկալային ինտրուզիվ ապար։ Կազմված է հիմնականում նեֆելինից (80-90%)։ Քիչ տարածված ապար Է։ Ուրտիտը առաջացնում է փոքր, հաճախ շերտաձև մարմիններ մյուս ալկալային ապարների մեջ։
Խաչենիկ
Ծանոթագրություններ
Կատեգորիա:Հայկական արական անձնանուններ
Ուրտիտ
Ռուսաստանի Դաշնության Կրասնոյարսկի երկրամասում գտնվող նեֆելինով հատկապես հարուստ Ուրտիտները ալյումինի ստացման կարևոր հումք են։
Կատեգորիա:Ապարներ
Հու Ժենտյան
Ժու Ժենտյան (չին.՝ 胡人天, ), չինացի ֆուտբոլիստ։ Չինաստանի ֆուտբոլի առաջնությունում հանդես եկող՝ «Տյանցզին Տեդա» ակումբի և Չինաստանի ազգային հավաքականի (մինչև 20 տարեկանների) կիսապաշտպան։ Պրոֆեսիոնալ կարիերան սկսել է 2009 թվականին։
Ծանոթագրություններ
Կատեգորիա:Չինաստանի հավաքականի ֆուտբոլիստներ Կատեգորիա:Ֆուտբոլի կիսապաշտպաններ
Լեֆկոշայի շրջան
Լեֆկոշա (Επαρχία Λεφκόσα, Lefkoşa İlçesi), շրջան դե-ֆակտո անկախ Հյուսիսային Կիպրոսի Թուրքական Հանրապետությունում։ Այն բաժանված է 2 մասերի՝ Լեֆկոշա շրջան և Դեգիրմենլիկ շրջան ։ Բնակչությունը կազմում է 97,293 մարդ՝ 2011 թվականի տվյալներով, իսկ տարածքը կազմում է 502,19 քառ կմ։ Կառավարիչը ազգությամբ թուրք Քեմալ Դենիզ Դանան է ։
(11885) Սամանուս
(11885) Սամանուս, աստերոիդ ապոլոնի ընտանիքում։ Հայտնաբերվել է 1990 թվականի սեպտեմբերի 25-ին Սփեյսուոչ ծրագրի կողմից Կիթ Պիկում ։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Սփեյսուոչ ծրագրի կողմից հայտնաբերված աստերոիդներ
Ուոլքեր Էվանս
Ուոլքեր Էվանս (Walker Evans, ), ամերիկացի լուսանկարիչ, վավերագրական լուսանկարչության կարևորագույն ներկայացուցիչներից մեկը, որը հայտնի է Մեծ ճգնաժամի ժամանակ Ֆերմերային տնտեսությունների պաշտպանության վարչությունում իր աշխատանքով։ Էվանսի աշխատանքների զգալի մասը մեծ ֆորմատի՝ 8×10 դյույմանոց ֆոտոխցիկի օգտագործմամբ է ստացվել։ Նա գրել է, որ իր՝ լուսանկարչի խնդիրն այնպիսի լուսանկարներ անելն էր, որոնք կլինեին «գրագետ, հեղինակավոր, տրանսցենդենտալ»։ Նրա գործերից շատերը գտնվում են թանգարանների մշտական հավաքածուների մեջ և ցուցադրվել են, օրինակ, Մետրոպոլիտեն թանգարանում։
Կենսագրություն
Ծնվել է Միսսուրի նահանգում՝ Սենթ Լուիսում, ապահով ընտանիքում, ավարտել է Անդովերի Ֆիլիպսի ակադեմիան։ Մեկ տարվա ընթացքում Վիլյամսի քոլեջում սովորել է գրականություն։ Փարիզում մեկ տարվա հանգստից հետո Էվանսը վերադարձել է Միացյալ Նահանգներ ու միացել Նյու Յորքի գրական և գեղարվեստական հանրությանը։ Ջոն Չիվերը, Հարթ Քրեյնը և Լինքոլն Քիրստեյնը նրա ընկերների թվում էին։
Ֆերմերային տնտեսությունների պաշտպանության վարչություն
1935 թվականին Էվանսը երկու ամիս է ծախսել ֆիքսված լուսանկարչական արշավի համար հանուն Արևմտյան Վիրջինիայում և Փենսիլվանիայում վերաբնակեցման վարչակազմի (RA): Հոկտեմբերից նա շարունակել է լուսանկարներ անել RA-ի համար, ապա «Ֆերմերային տնտեսությունների պաշտպանության վարչության» (FSA) համար՝ հիմնականում հարավային նահանգներում։ Դեռ աշխատելով «Ֆերմերային տնտեսությունների պաշտպանության վարչության» համար՝ Ուոլքեր Էվանսը սկսել է հրապարակվել «Fortune» պարբերականում, որի հանձնարարությամբ 1941 թվականին ֆոտոռեպորտաժ է պատրաստել զենքի և այլ ռազմական սարքավորումների արտադրության գործարանների ու ֆաբրիկաների մասին։ Իր լուսանկարներում նա կարողացել է ցուցադրել Երկրորդ համաշխարհային պատերազմի ժամանակ ամերիկյան աշխատավորի բարդ, բայց և գրավիչ կերպարը։ Լուսանկարիչը «Fortune»-ում աշխատել է մինչև 1965 թվականը։
Բադ Ֆիլդզի, Բերրոուզ Ֆլոյդի և Ֆրենկ Թինգլի գլխավորած երեք ընտանիքներ ապրում էին Ալաբամա նահանգի Աքրոն քաղաքի Հալեի գավառում, և այն հողի սեփականատերերը, որտեղ աշխատում էին նրանց ընտանիքները, պատմել են նրանց այն մասին, որ Էվանսը «խորհրդային գործակալ» էր, թեև Ֆլոյդի կինը՝ Էլլի Մայա Բերրոուզը, ավելի ուշ է հիշել այդ մասին իր զրույցների ընթացքում։ Էվանսի լուսանկարները դարձրել են այդ ընտանիքները սրբապատկերներ Մեծ ճգնաժամի՝ վշտի և աղքատության դարաշրջանում։ Շատ տարիներ անց այդ ընտանիքների որոշ ժառանգներ պնդում էին, որ նրանք Էվանսի լուսանկարների կեղծ, աննախանձ լույսի ներքո են ներկայացվել։ 2005 թվականի սեպտեմբերին «Fortune» պարբերականը կրկին այցելել է Հալեի գավառ և այդ երեք ընտանիքների ժառանգներին՝ պարբերականի 75-ամյակի թողարկման տարեդարձի համար։
Էվանսը շարունակել է իր աշխատանքը FSA-ում մինչև 1938 թվականը։ Այդ տարի տեղի է ունեցել Ուոլքեր Էվանսի ցուցահանդեսը՝ Ամերիկյան լուսանկարներ ։ Այն տեղի է ունեցել Նյու Յորքի Ժամանակակից արվեստի թանգարանում։ Այս թանգարանում դա առաջին ցուցահանդեսն էր՝ նվիրված մեկ լուսանկարչի աշխատանքին։ Կատալոգում ներառված էր Լինքոլն Կիրշտայնի ուղեկցող էսսեն (ում Էվանսը նրա երիտասարդության շրջանում աջակցում էր Նյու Յորքում)։
Լուսանկարներ Նյու Յորքի մետրոյում և ուշ շրջանի աշխատանքներ
1938 թվականին Էվանսը նաև առաջին լուսանկարներն է արել Նյու Յորքի մետրոյում իր բաճկոնում թաքնված տեսախցիկով ։ Հետո դրանք կհավաքվեն մի գրքում, որը կհարատակվի 1966 թվականին՝ «Շատերն են կանչում» խորագրով։ 1938 և 1939 թվականներին Էվանսն աշխատել է Էլեն Լևիտի հետ։
Կային ենթադրություններ, որ Էվանսը եղել է Էնդի Ուորհոլի դիմանկարների ոգեշնչողն այն բանից հետո, երբ 1962 թվականի մարտին Harper's Bazaar-ում հրապարակվել է «Դիմանկարներ ստորերկրյա անցումում»-ը։ 1929 թվականին Նյու Յորքում Էվանսը ֆոտոխցիկով սկսել է փորձարկել ինքնադիմանկարներ՝ օգտագործելով դրանք սեփական գեղարվեստական ներկայությունն իր պատկերներից առանձնացնելու համար, ձգտել է իրական օբյեկտիվությանը, ինչը հետագայում նա նկարագրել է որպես «ռեկորդային մեթոդի վերջնական մաքրություն»։
Էվանսը, ինչպես Անրի Կարտիե Բրեսոնը, հազվադեպ է ժամանակ ծախսել մութ սենյակում՝ լուսանկարները տպելով իրենց իսկ նեգատիվներից։ Նա միայն վերահսկել է իր լուսանկարների մեծ մասի տպագրությունը՝ երբեմն նեգատիվներին կցելով ձեռագիր նշումներ տպագրության որոշ առանձնահատկությունների մասին։
Էվանսը կրքոտ ընթերցող ու հեղինակ էր և 1945 թվականին դարձել է Թայմի հաստիքային աշխատակից, շուտով՝ Fortune պարբերականի խմբագիր։ Նա նաև դարձել է լուսանկարչության պրոֆեսոր Յեյլի համալսարանական արվեստի դպրոցի (նախկինում Յեյլի արվեստի և ճարտարապետության դպրոց) գրաֆիկական դիզայնի ֆակուլտետում։
Էվանսը մահացել Է Կոնեկտիկուտ նահանգի Նյու Հեյվեն քաղաքում 1975 թվականին։
Քննադատություն
Չնայած համատարած ճանաչմանը՝ Էվանսի գեղարվեստական սկզբունքը հաճախ քննադատության է ենթարկվել։ Նրան մեղադրում էին Մեծ ճգնաժամի և ֆերմերների կյանքի ավելորդ դրամատիզացիայի միտումնայնության մեջ, որոնց Էվանսը լուսանկարել էր Ֆերմերային տնտեսությունների պաշտպանության վարչության ֆոտոդեպարտամենտի նախագծի շրջանակներում։ Իր «Լուսանկարի մասին» գրքում Սյուզեն Զոնթագը ուշադրություն է հրավիրել այն հանգամանքի վրա, որ Էվանսի կադրերն ինքնաբուխ չեն եղել. նա բազմիցս վերալուսանկարել է իր հերոսներին՝ փաստացի առաջարկելով նրանց տեսախցիկի առջև դիրք ընդունել ։ Սա կասկածի տակ է դնում նրա լուսանկարների կարգավիճակը որպես փաստաթուղթ։ Անտեսելով Նոր կուրսի քաղաքականության ներկայացման լավատեսական առոգանությունը՝ Էվանսը հետևում էր իր սեփական բացասական և ողբերգական պատկերի ծրագրին ։
Արտաքին հղումներ
Կատեգորիա:Ամերիկացիներ Կատեգորիա:Ամերիկացի լուսանկարիչներ Կատեգորիա:Ամերիկացի ֆոտոլրագրողներ Կատեգորիա:Ֆոտոլրագրողներ Կատեգորիա:Ամերիկացի լրագրողներ Կատեգորիա:Ամերիկայի արվեստների և գիտությունների ակադեմիայի անդամներ
Զազիրք
Զազիրք, արյունածուծ երկթևանի միջատների տարբեր տեսակների մեծ խումբ, որի մեջ մտնում են մոծակները, մժեղները, մլակները, գիշերային մլակները, մժղուկները, մոզերը, քոռուկները, գորեխները և որոշ արյունածուծ ճանճեր։
Տարածվածությունը Հայաստանում
Հայաստանում տարածված են Արարատյան դաշտում, Վայոց ձորի մարզում։ Արտաքին մակաբույծներ են, նաև մարդու և կենդանիների մի շարք մակաբուծային ու վարակիչ հիվանդությունների (սիբիրախտ, խլնախտ, ձիերի վարակիչ սակավարյունություն, մարդկանց մալարիա, լեյշմանիոզ, տուլարեմիա և այլն) փոխանցողներ։
Զազիրքի համախմբված տեսակների զարգացումն ու զանգվածային բազմացումը կապված են խոնավության, հոսող և կանգնած ջրերի առկայության հետ։ Զազիրքի զգալի տնտեսական վնասներ է պատճառում, որից խուսափելու համար անհրաժեշտ է ձեռնարկել պայքարի համալիր միջոցառումներ, զարգացման առաջին փուլում (թրթուրային շրջան) և սեռահասուն ձևերի դեմ տարբեր միջատասպան ու վանող պատրաստուկների օգտագործում։ Արդյունավետ է նաև կենդանիների գիշերային արածեցումը։
Կատեգորիա:Երկթևանիներ
Գրյազնուշկա (գետ, թափվում է Օխոտի ծով)
Գրյազնուշկա (Грязнушка), գետ Կամչատկա թերակղզի՝ Ռուսաստանում։ Գետի երկարությունը 52 կմ է։ Հոսում է Տիգիլսկի շրջանում, Կամչատկայի երկրամասում ։ Թափվում է Օխոտի ծով։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության ՝
Արտաքին հղումներ
Կատեգորիա:Ռուսաստանի գետեր Կատեգորիա:Օխոտյան ծովի ավազանի գետեր
Ալֆոնսո III Մեծ
Օրդոնյո I-ի որդին։
Կենսագրություն
Նա համառ պայքար է մղել մավրերի դեմ՝ Տախո գետից հյուսիս ընկած մի շարք շրջաններ գրավելով նրանցից։ Ալֆոնսո III-ի հաջողություններին նպաստեցին Կորդովայի խալիֆայությունում ծայր առած ներքին դժվարությունները։ Ջանալով ամրապնդել թագավորական իշխանությունը՝ Ալֆոնսո III-ը կատաղի պայքարի մեջ է մտնում ավատատիրական արիստոկրատիայի հետ. պայքարը ղեկավարում էին նրա որդիները։
879 թվականին Ալֆոնսո III-ը Պոլվորարիի-Վալդեմորի մոտակայքում ջախջախեց մուսուլմանների զորքը։
Արտաքին հղումներ
Կատեգորիա:Աստուրիայի թագավորներ